text: Par vågnede i tide og slap ud af hus fyldt med farlig røg
  17 januar 2017 kl. 05.25
  To mennesker vågnede natten til tirsdag i tide og slap ud af deres røgfyldte hus på Fårevej ved Ribe.
  Kort før klokken 03.30 vågnede et par i deres hus på Fårevej nord for Ribe, da de lugtede røg. Røgen skyldtes brand i huset.
  - Der var dog mere røg og sod i huset end åben  ild og flammer. Heldigvis kom de to personer ud i tide og slap med ubehag og et tjek for røgforgiftning. Huset er svært skadet af røg og sod, selvom det ikke ser brandhærget ud, siger vagtchef Erik Sønderskov, Syd-  og Sønderjyllands Politi, tirsdag morgen til TV SYD.
  Brandteknikere skal nu forsøge at finde årsagen til branden.
  Vi er til bygningsbrand udenfor Ribe. Alle personer ude af bygningen.    #politidk
  
  